b"\n_START_ARTICLE_\nComtat de Washington (Minnesota)\n_START_SECTION_\nHist\xc3\xb2ria\n_START_PARAGRAPH_\nEl Comtat de Washington va ser un dels primers nou comtats creats quan es va organitzar el Territori de Minnesota el 1849. El comtat es va establir oficialment el 27 d'octubre de 1849, anomenat en honor de George Washington._NEWLINE_ Els primers desenvolupaments de l'\xc3\xa0rea van ser a prop de St. Croix River, el qual forma la frontera est del comtat. El riu no nom\xc3\xa9s era important com a forma de transportaci\xc3\xb3 amb barques, ja que tamb\xc3\xa9 ajudava per transportar troncs d'arbres avall. L'\xc3\xa0rea era densament poblada per vegetaci\xc3\xb3 i aix\xc3\xb2 va ajudar els primers habitants econ\xc3\xb2micament gr\xc3\xa0cies a la ind\xc3\xbastria de troncs d'arbres._NEWLINE_El primer poble que es va fundar va ser un poble anomenat Dacotah, i estava localitzat el 1838 a on seria ara Stillwater, on el rierol de Brown's Creek flu\xc3\xafa cap al riu de St. Croix River. El nom del rieral ve del nom del fundador de Dacotah, Joseph Renshaw Brown. Per\xc3\xb2, una serradora va ser constru\xc3\xafda a Marine on St. Croix el 1839, i una altra va ser constru\xc3\xafda a on \xc3\xa9s ara Stillwater el 1844. L'\xc3\xa8xit d'aquestes van portar els colonitzadors de Dacotah cap a Stillwater i aix\xc3\xad es va convertir Stillwater en seu del comtat el 1846._NEWLINE_Despr\xc3\xa9s de convertir-se oficialment Minnesota en el Territori de Minnesota, la poblaci\xc3\xb3 va seguir augmentant, amb el primer sheriff del Comtat de Washington, nomenat pel Governador Alexander Ramsey el 1849, i el districte del comtat d'escoles fundat el 1850._NEWLINE_Despr\xc3\xa9s que els boscos fossin talats, l'economia del Comtat de Washington es va convertir agr\xc3\xadcola. Amb el creixement de poblaci\xc3\xb3 del Comtat de Ramsey ve\xc3\xad i la ciutat de St. Paul, algunes parts del comtat es van desenvolupar a ser tur\xc3\xadstiques i recreatives. Als finals del segle XX, la poblaci\xc3\xb3 va augmentar a conseq\xc3\xbc\xc3\xa8ncia de l'expansi\xc3\xb3 de les zones suburbanes de St. Paul.\n_START_SECTION_\nGeografia\n_START_PARAGRAPH_\nSegons l'Oficina del Cens dels Estats Units, el comtat tenia una \xc3\xa0rea total de 1.096 km\xc2\xb2, dels quals 1.014 km\xc2\xb2 eren terra i 81 km\xc2\xb2 (7,43%) eren aigua."